— Гэта дата для святкавання Дня Незалежнасці абрана невыпадкова. 3 ліпеня 1944 года была вызвалена ад нямецка-фашысцкіх захопнікаў сталіца нашай Радзімы — горад Мінск. Менавіта з гэтага дня стала зразумела, што свабода і незалежнасць абавязкова прыйдуць і на астатнія тэрыторыі, ва ўсе беларускія гарады і вёскі. Шматпакутная беларуская зямля, якая згубіла кожнага чацвёртага, а па некаторых ацэнках — і кожнага трэцяга жыхара, панесла ад фашысцкай акупацыі страты, якія нельга ўзнавіць. Спальваліся цэлыя вёскі разам з жыхарамі, тысячы нашых землякоў не вярнуліся з лагераў, загінулі на франтах і ў партызанскіх атрадах. Аднак усё гэта не зламала і не скарыла беларускі народ, — адзначыў кіраўнік раёна. Ён таксама звярнуўся з удзячнасцю за мірнае жыццё ў вольнай краіне да ветэранаў Вялікай Айчыннай вайны, узгадаў пра супрацоўніцтва з партнёрскімі гарадамі і пажадаў усім прысутным моцнага здароўя, міру, спакою, дабрабыту і ўпэўненасці ў заўтрашнім дні.